འདྲ་རྒྱུ་མེད་པ་ལས་མི་འབྱུང་སྟེ། རྒྱུ་
མེད་པའི་སྐྱོན་དུ་འགྱུར་བའི་ཕྱིར་རོ། །ཇི་ལྟར་བརྗོད་པའི་རིམ་
པས་རྒྱུ་དང་འབྲས་བུ་དེ་དག་ནི་ངོ་བོ་ཉིད་ཀྱིས་གཅིག་དང༌།

རྟེན་འབྲེལ་སྙིང་པོ།
19
གཞན་དུ་བརྗོད་པར་མི་ནུས་པ་ལྟར། འཆི་བའི་སེམས་ལ་
བརྟེན་ནས་སྐྱེ་བའི་སྲིད་པར་གཏོགས་པའི་སེམས་ཀྱང་དེ་
བཞིན་ཏེ། དེ་དག་ཉིད་དང་དེ་ལས་གཞན་ཞེས་བརྗོད་པར་མི་
ནུས་སོ། །གལ་ཏེ་རང་གིས་ངོ་བོས་གྲུབ་པའི་གཞན་ཡིན་ན་ནི་
སྔ་མ་ལ་བརྟེན་ཅི་ལ་དགོས་ཏེ་མི་དགོས་པས་སོ།
།དེ་བཞིན་དུ་
མང༵་མེ་ལས་མར་མེ་མཆེད་པ་དང༌། བཞིན་ལས་མེ་ལོང་ལ་
སོགས་པའི་ནང་དུ་གཟུགས་བརྙན་འབྱུང་བ་དང༌། རྒྱ་སྟེ་སྐུ་
སྤར་དང་ཐེ་ལ་དམ་ཡིག་སྤར་ལ་སོགས་པ་ལས་རྒྱའི་འབུར་
སོགས་འབྱུང་བ་དང་། མེ་ཤེལ་ལས་མེ་འབྱུང་བ་དང༌། སྭ་བོན་
ལས་མྱུ་གུ་འབྱུང་བ་དང་། ཤིང་ཏོག་སྐྱུར་པཽ་ཟོས་པའམ་མཐོང་
བ་ཡིད་ལ་བྱས་པ་ལས་འགྲམ་ཆུ་ལྡང་བ་དང༌། སྒྲ་ལས་བྲག་ཆ་
འབྱུང་བ་རྣམས་ཕན་ཚུན་བསྐྱེད་པ་དང་སྐྱེད་དོ་སྙམ་པ་ཡང་མེད་
པར་རང་བཞིན་གྱིས་རྒྱུ་ཚོགས་ན་འབྲས་བུ་ཇི་སྲིད་དུ་འབྱུང་བ་
དེ་རྣམས་ནི། བྱིས་པའི་ངོར་མི་ཞིག་ཁང་པ་ནས་ཁང་པ་གཞན་
ཞིག་དུ་འགྲོ་བ་མཐོང་བ་ལྟར། རྒྱུ་དེ་མ་འགག་པ་ངོ་བོ་ཉིད་ཀྱི་
འབྲས་བུའི་གོ་སར་འཕོ་བ་མེད་པས། དེ་གཉིས་གཅིག་གོ་ཞེས་
མི་བརྟགས་ལ། འབྲེལ་མེད་དོན་གཞན་ཉིད་དུ་བྱས་ཏེ། རྒྱུ་
འབྲས་སོ་སོར་ངོ་བོས་གྲུབ་པ་ཉིད་དུ་བཞག་པར་མི་རིགས་

20
བཀའ་དང་པོའི་དགོངས་འགྲེལ་སྐོར།
མི་ཕམ་བཀའ་འབུམ།
པས་ཐ་དད་དུ་ཡང་མ་གྲུབ་པའི་དཔེ་བརྒྱད་པོ་འདི་རྣམས་ཀྱིས།
གཟུགས་ཚོར་འདུ་ཤེས་འདུ་བྱེད་རྣམ་ཤེས་ཀྱི་ཕུང་པོ་རྣམས་སྔ་
མའི་གནས་སྐབས་ཀྱིས་ཕྱི་མ་བསྐྱེད་དེའི་འགགས་པ་དང་སྐྱེ་
བའི་ཚུལ་གྱིས་ཉིང་མཚམས་སྦྱོར་བ་དེ་ཡ༷ང༌། གཅིག་ནས་
གཅིག་ཏུ་འཕོ་བ་མིན་པའམ། མི་འཕོ་བར་ཡང་མཁས་པ་
རྣམས་ཀྱཻས་རྟོགས་པར་བྱའོ་ཞེས་སོ། །དེ་ལྟར་དངོས་པོའི་
གནས་ཚུལ་གྱི་དབང་དུ་ན། ཕྱི་དང་ནང་གིས་བསྡུས་པའི་འདུས་
བྱས་ཀྱི་ཆོས་འདི་དག་ཐམས་ཅད་རྒྱུ་རྐྱེན་ཚོགས་ན་སྐྱེ་ཞིང་མ་
ཚོགས་ན་མི་སྐྱེ་ལ། གང་སྐྱེས་པ་དེ་ཡང་སྐད་ཅིག་གཉིས་པར་
མི་སྡོད་པའི་ཆོས་ཅན་དུ་རིིགས་པས་ལེགས་པར་གྲུབ་ཀྱང༌།
འདི་ལ་འགྲོ་བ་རྣམས་ནི་ནང་གི་བློ་རྨོངས་པས་བསླད་པས་ཡང་
དག་པའི་དོན་ལ་གོམས་པ་མི་གསལ་བ་དང་། ཕྱིའི་རྐྱེན་འདྲ་བ
གཞན་བར་མ་ཆད་དུ་བྱུང་བ་ལ་འཁྲུལ་རྒྱུ་བྱས་ཏེ། སྔར་གྱི་
དངོས་པོ་དེ་ནི་ད་ལྟའི་འདིའོ། །ད་ལྟའི་འདི་ནི་ཕྱིས་སུ་འདིར་
འགྲོའོ་ཞེས། སྔ་ཕྱི་གཅིག་ཏུ་སེམས་ཤིང་རྟོག་པས་རྟག་པ་དང་
གཅིག་པུར་ཞེན་པར་བྱེད་དེ། ཆུ་བོ་འདི་སྔར་བདག་གི་ལན་
གཅིག་བརྒལ་ལོ། །སང་གི་དུས་སུ་ཡང་འདི་བརྒལ་བར་བྱའོ་
ཞེས་སྐད་ཅིག་གིས་རྒྱུན་སོ་སོར་འཇུག་པའི་ཆུ་ལ་རིལ་པོ་

རྟེན་འབྲེལ་སྙིང་པོ།
21
གཅིག་དུ་ཞེན་པ་བཞིན་ནོ། །རྣམ་པར་རྟོག་པ་འདི་འདྲ་བའི་
དབང་གིས་སྲིད་པ་མི་བརྟན་གཡོ་བའི་ངང་ཚུལ་ཅན་ལ་རྟག་
པར་ཞེན་པ་སོགས་ཀྱིས་བདག་རྒྱུད་སྲིད་པར་དམ་དུ་བཅིངས་
པར་འགྱུར་ལ། གང་གནས་ཚུལ་ཤེས་ཤིང་གོམས་པ་རྣམས་ནི་
འཆིང་བ་དེ་ལྷོད་པ་ནི་ཆོས་ཉིད་ཡིན་སྟེ། སྲིད་པའི་སྡུག་བསྔལ་
ནི་སུ་ཞིག་གིས་མི་སྦྱིན་ལ་མི་འཕྲོག་ཅིང་རང་གིས་རྣམ་པར་
རྟོག་པས་བྱས་པ་ཙམ་དུ་ཟད་པས་སོ། །ཡང་དག་པའི་གནས་
ལུགས་ལ་ནི། མི་རྟག་པ་ཉིད་དུ་གྲུབ་པ་མེད་མོད་དེ། འོན་ཀྱང་
འདུས་བྱས་ཀྱི་སྣང་ཚུལ་འདི་ནི་བསླུ་བ་མེད་པ་ཡིན་པས་སྣང་
ངོའི་དབང་དུ་བྱས་ནས་དོན་བྱེད་ནུས་པ་ལ་སྐད་ཅིག་མས་ཁྱབ་
པ་ཤེས་པར་བྱའོ། །དེ་ལྟར་འདི་ནས་ཕ་རོལ་དུ་འཕོ་བས་རྟག་
པའི་བདག་ཉམས། རྒྱུ་ལས་མ་བྱུང་བ་མེད་པས་ད་ལྟའི་བདག་
ངོ་བོ་ཉིད་ཀྱིས་གྲུབ་པ་ཉམས་ཏེ། སེམས་ཅན་ཞེས་བྱ་བ་རང་
དབང་མེད་པར་ལས་ཉོན་གྱིས་སྲིད་པ་གཅིག་ནས་གཅིག་ཏུ་ཟོ་
ཆུའི་ཁྱུད་མོ་ལྟར་འཕྱན་པ་དང་། མི་རྟག་ཞིང་ཕུང་པོ་ལས་དེར་
བརྟགས་པ་ཙམ་དང༌། ངོ་བོ་ཉིད་ཀྱིས་མ་གྲུབ་པའི་སྟོང་པར་
ཤེས་སོ། །དེས་ན་དེ་ལ་དམིགས་པའི་སྙིང་རྗེ་གསུམ་ཡང་དེ་
ལྟར་སྐྱེའོ། །དཔེ་བརྒྱད་པོ་དེ་དག་ཀྱང་སྔ་མའི་དོགས་པ་ཕྱི་

22
བཀའ་དང་པོའི་དགོངས་འགྲེལ་སྐོར།
མི་ཕམ་བཀའ་འབུམ།
མས་གཅོད་པའི་ཚུལ་མདོ་ལས་གསུངས་པ་བཞིན་དུ་ཤེས་པར་
བྱའོ༑ ༑དེ་ལྟར་རྟེན་ཅིང་འབྲེལ་བར་འབྱུང་བ་དེ་དང་དེ་ལྟ་བུའི་
ཚུལ་དུ་ཕྱི་དང་ནང་གིས་བསྡུས་པའི་ཆོས་ཐམས་ཅད་སྒྱུ་མ་རྨི་
ལམ་ལྟ་བུར་ཁོང་དུ་ཆུད་པར་བྱའོ། །ཚུལ་འདིས་འཁོར་བ་ནི་
ནོར་བའི་རྣམ་པར་རྟོག་པའི་བག་ཆགས་ཀྱིས་བསྐྱེད་པ་ཙམ་
ཡིན་ནོ། །ཡང་གི་སྒྲས་ནི་རྨོངས་པའི་རྟོག་པ་ལས་བཟློག་སྟེ།
དངོས་པོ་རྣམས་མི་རྟག་པ། སྡུག་བསྔལ་བ། སྟོང་པ་བདག་
མེད་པར་རྟོགས་ན་དངོས་པོ་ལ་རྨོངས་པར་མི་འགྱུར་རོ། །
རྨོངས་པ་མེད་ན་མི་ཆགས་སོ། །མ་ཆགས་ན་ཞེ་སྡང་བར་མི་
འགྱུར་རོ། །ཞེ་སྡང་མེད་ན་ལས་མི་བྱེད་དོ། །ལས་མེད་ན་
དངོས་པོ་མི་ལེན་ནོ། །ལེན་པ་མེད་ན་སྲིད་པ་མངོན་པར་འདུ་མི་
བྱེད་དོ། །སྲིད་པ་མེད་ན་མི་སྐྱེའོ། །མ་སྐྱེས་ན་ལུས་དང་སེམས་
ལ་སྡུག་བསྔལ་མི་འབྱུང་ངོ༌། །དེ་ལྟར་འདིར་རྒྱུ་ལྔ་པོ་དེ་དག་མ་
བསགས་པས་གཞན་དུ་འབྲས་བུ་མི་འབྱུང་སྟེ། འདི་ན་ཐར་པ་
ཞེས་བྱའོ། །དེ་ལྟར་ན་སྡུག་བསྔལ་གྱི་རང་བཞིན་འཁོར་བའི་རྒྱུ་
ཀུན་འབྱུང་ལས་ཉོན་བརྒྱུད་པར་འཕྱན་པ་སྲིད་པའི་འཁོར་ལོ་
གང་གིས་ལྡོག་པའི་ལམ་གཅིག་པུ་སྟོང་པ་ཉིད་ཀྱི་སྒོ་ནས་
འགགས་ཤིང་ལུགས་ལས་ལྡོག་པའི་ལམ་གྱིས་འབྲས་བུ་ཐར་

རྟེན་འབྲེལ་སྙིང་པོ།
同
23
པ་སྟེ། ཀུན་ནས་ཉོན་མོངས་དང་རྣམ་བྱང་ཕྱོགས་ཀྱི་རྒྱུ་འབྲས་
གཉིས་གཉིས་ཏེ། བདེན་པ་བཞིས་བསྟན་ཏོ། །དྲུག་པ་ནི་ཤིན་
ཏུ་ཕྲ་བའི་དངོས་ནས་རྣམ་པར་གྲོལ་བའི་བར་གྱིིས་བསྟན་ཏེ།
དེ་ལྟར་ན་ཆོས་ཐམས་ཅད་རྒྱུ་རྐྱེན་རྟེན་ཅིང་འབྲེལ་བ་ལས་བྱུང་
བའི་དངོས་པོ་འདི་དག་ཐམས་ཅད་ཤིན་ཏུ་ཕྲ་བ་སྟེ། བརྟག་
པར་དཀའ་བ་ཡིན་པས་ན། ཤིན་ཏུ་ཕྲ་བའི་དངོས་ལ་ཞེས་སྨྲོས་
པའོ༑ ༑ཡང་ན་དེ་ལྟར་དངོས་པོ་ཡོད་པར་འཛིན་པ་སྐྱོན་དུ་
འགྱུར་བར་མ་ཟད་ཅེས་པའི་སྡུད་སྒྲའོ། །གང་ཟག་གང་གིས་
ཆད་པར་རྣམ་པར་བརྟག་པའམ་བལྟ་བ་སྟེ། ཚེ་ཕྱི་མ་མེད་པའི་
ལྟ་བ་དང་། རྟེན་ནས་འབྱུང་བའི་སྣང་ཚུལ་ཟབ་མོ་མི་ཤེས་པར།
དོན་དམ་པར་ཅི་མེད་རི་བོང་གི་རྭ་ལྟར་མཐོང་བ་དེ་ནི་རྣམ་པར་
མི་མང༵ས་པའི་སྐྱེས་བུ་དེ་ཡིས་ནི། དངོས་པོ་རྣམས་རྐྱེན་ལས་
བྱུང་ཞིང་རྐྱེན་མ་ཟད་པར་འབྲས་བུ་མི་ལྡོག་པར་འགྱུར་བའི་
དོན་མ༵་མཐོང་བ་དེས་ལན་ནོ། །ཡང་ན་ཤིན་ཏུ་ཕྲ་བའི་དངོས་པོ་
རྡུལ་དང་སྐད་ཅིག་མ་ལྟ་བུ་ལའང༌། དང་པོ་བདེན་གྲུབ་ཞིག་
སྐྱེས་ནས་ཡོད། མཐར་འགོག་སྟེ་ཆད་པར་རྣམ་པར་བརྟགས་པ་
དེས་ནི། དངོས་པོ་རྣམས་རྐྱེན་ལས་བྱུང་བའི་ཕྱིར། དང་པོ་གང་
ནས་མ་སྐྱེས་ཏེ། མཐར་འགགས་པ་མེད་པའི་འགྲོ་འོང་དང་

24
བཀའ་དང་པོའི་དགོངས་འགྲེལ་སྐོར།
མི་ཕམ་བཀའ་འབུམ།
བྲལ་བའི་དོན་མ་མཐོང་བ་ཡིན་ནོ། །རྐྱེན་ལས་བྱུང་བའི་དོན་
མཐོང་ན་ཆད་པའང་མེད་དོ་ཞེས་སོ། །འདི་ལྟར་རྒྱུ་རྐྱེན་རྟེན
ཅིང་འབྲེལ་པའི་དོན་མཐོང་ན་དངོས་རྣམས་རང་གི་ངོ་བོ་ཉིད་
ཀྱིས་མ་གྲུབ་པའི་སྟོང་པ་དང༌། ་རྒྱུ་རྐྱེན་རྟེན་ཅིང་འབྲེལ་བའི་
གནད་གཉིས་ཕན་ཚུན་མི་འགལ་བ་ཙམ་དུ་མ་ཟད་གཅིག་
གྲོགས་གཅིག་འགྲོ་བས་ངེས་པ་བརྟན་པོ་རྙེད་ནས་སྣང་སྟོང་
དབྱེར་མི་ཕྱེད་པའི་ཡེ་ཤེས་ལ་འཇུག་པར་འགྱུར་རོ། །དེ་ལྟར་
རྟག་ཆད་ཀྱི་མཐའ་གཉིས་དང་བྲལ་བའི་ལམ་བསྟན་པས་ལྟ་
བ་ངན་པ་རྣམས་བསལ་བ་ཡིན་ནོ། །དེས་ན་དངོས་པོ་རྣམས་
ཀྱི་ཆོས་ཉིད་དམ། རང་བཞིན་འདི་ལྭ་བློ་གྲོས་དྲི་མ་མེད་པས་
དཔྱད་ཚེ། དམིགས་བྱའི་ཆོས་མ་རྙེད་པས། ཀུན་ནས་ཉོན་
མོངས་པའི་ཆོས་ངོ་བོས་གྲུབ་པ་བསལ་བྱ་གང་ཡང་མེད་ལ།
རྣམ་བྱང་གི་ཆོས་སླར་བཞག་པར་བྱ་བའམ་བཅང་དུ་རུང་བའི་
དམིགས་གཏད་ཞིག་ཅི་ཡང་མེད་དོ། །འོ་ན་སྲིད་པ་ཇི་ལྟར་
གྲོལ་ཞེ་ན། སྔར་བཤད་པ་ལྟར་འཁྲུལ་བའམ་མ་ཤེས་པ་ཙམ་
གྱིས་འཁོར་བ་འདི་གྲུབ་ན། དེ་ཡང་ཡང་དག༵་པ་སྟེ་གནས་
ལུགས་དྲི་མ་མེད་པ་ཉིད་ཐོས་བསམ་དྲི་མ་མེད་པས་སྒྲོ་འདོག་
བཅད་ནས་ཆོད་པའི་དོན་ཉིད་ལྭ། དེ་དང་རྗེས་སུ་མཐུན་པར་

རྟེན་འབྲེལ་སྙིང་པོ།
同
25
ཡ༷ང་དགྭ་པར་རིག་པ་དྲི་མེད་ཀྱིས་བལྟ་བར་བྱ་སྟེ། ཡང་དྭག་
པའི་དོན་མཐོང་ནཱ་རྣམ་པར་གྲོལ་བ་ཡིན་ཏེ། མགོན་པོ་བྱམས་
པས༑ དེ་ཕྱིར་ཐར་བ་ནོར་ཙམ་ཟད་པ་ཡིན། །ཞེས་གསུངས་
སོ༑ ༑གསུམ་པ་ནི། རྟེན་ཅིང་འབྲེལ་བར་འབྱུང་བའི་སྙིང་
པོའི་ཚིག་ལེའུར་བྱས་པ། སློབ་དཔོན་འཕགས་པ་ཀླུ་སྒྲུབ་
ཀྱིས་མཛད་པ་རྫོགས་སོ། །ཞེས་པ་ནི་གོ་སླའོ། །དེ་ལྟར་ན་དེ་
རྣམས་ཀྱིས་རྟེན་ཅིང་འབྲེལ་བར་འབྱུང་བའི་སྙིང་པོའི་འགྲེལ་
བ་སློབ་དཔོན་ཀླུ་སྒྲུབ་རང་ཉིད་ཀྱི་རྣམ་བཤད་ལ་གཞིར་བྱས་
ཏེ་སམ༵་ལ་མ་བརྟེན་པར་གང་ཤར་ཡི་གེའི་ལམ་དུ་རང་ཉིད་ཀྱི་
སུག་རིས་བགྱིས་པའོ། །གང་གིས་རྒྱལ་བར་འགྱུར་བའི་ལམ་
བཟང་དེ། །ཉིད་ཀྱིས་གཞན་ལ་འདོམས་པ་རྟེན་འབྲེལ་ཆོས། །
གང་ལ་དད་ནས་རྣམ་དཔྱོད་དག་གིས་བཀྲལ། །དེ་ཡི་དགེ་
བས་བྱང་ཆུབ་སྙིང་པོའི་བར། །ཤེས་བྱ་ཀུན་ལ་ཐོགས་པ་མེད་
བློ་དང༌། །རྒྱལ་དང་རྒྱལ་བའི་ཆོས་ལ་དད་པའི་ཤུགས། །ཟབ་
མོ་བླ་ན་མེད་པའི་རྟེན་འབྱུང་དོན། །མངོན་སུམ་རྟོགས་པའི་
སྐལ་བཟང་ཐོབ་གྱུར་ཅིག །ཕན་མཛད་སྐྱོབ་པ་རྣམས་ཀྱི་དྲིན་
ལན་དུ། །མཐའ་ཡས་ཞིང་བཟང་ཀུན་ཏུ་རྟག་པར་ཡང༌། །
ཟབ་མོའི་རྟེན་འབྱུང་སྟོན་པའི་གཏམ་གྱིས་ནི། །འགྲོ་བ་མ་

26
བཀའ་དང་པོའི་དགོངས་འགྲེལ་སྐོར།
མི་ཕམ་བཀའ་འབུམ།
དགེའི་རླུང་ཤུགས་ཀྱིས། །འཇམ་མགོན་ཟླ་བ་དྲང་བའི་འོད་
ལུས་རྣམ་པར་དགྲོལ་གྱུར་ཅིག །འདི་ལྟར་འབད་པས་རབ་
དཀར་རྒྱུན། །སྙིང་དབུས་ཆུ་གཏེར་ཆེ་ལ་སིམ་པའི་མོད། །
འགྲོ་ཀུན་སྐྱོབ་པའི་དཔལ་དུ་བདག་གྱུར་ཅིག །ཅེས་བློ་གྲོས་
རྣམ་པར་འཕེལ་བའི་ས་བོན་དུ་དམིགས་ཤིང་གཞན་ཕན་བློ་
ཡིས་བསྐུལ་ཏེ་སྙན་པར་རེ་བའི་ཚིག་གི་སྤྲོས་པ་སྐྱུངས་ནས་
རང་ལོ་ཉེར་དྲུག་པ་རབ་ཚེས་ལྕགས་ལུག་རྒྱལ་ཟླའི་ཚེས་
གསུམ་ལ་བན་དྷེ་བློ་གྲོས་དྲི་མེད་དམ་མིང་གཞན་ལྔ་རིག་སྨྲ་བ་
འཇམ་དཔལ་དགྱེས་པའི་རང་མདངས་མཚོ་བྱུང་བཞད་པའི་གེ་
སར་དུ་འབོད་པའི་ཕྱི་ཐུན་གཅིག་ལ་བྲིས་པ་འདིས་རང་གཞན་
གྱི་ཆོས་ལ་སྤྱོད་པའི་གེགས་མཐའ་དག་ལྷག་མེད་དུ་ཞི་ནས་
འཇམ་དཔལ་དགྱེས་པའི་འོད་ཟེར་སྙིང་ལ་རྟག་ཏུ་སིམ་ཞིང་རེ་
བ་མཐར་ཕྱིན་པར་གྱུར་ཅིག་གུ། །དགེའོ།།
༄༅། །རྒྱ་གར་སྐད་དུ། ཧསྟཱ་བྷ་བ་པྲཱ་ཀཱ་ར་ཎཱ་ཀཱ་རི་ཀཱ། བོད་
སྐད་དུ། རབ་ཏུ་བྱེད་པ་ལག་པའི་ཚད་ཀྱི་ཚིག་ལེའུར་བྱས་པ༵།
བཅོམ་ལྡན་འདས་ངག་གི་དབང་པོ་ལྭ་ཕྱག་འཚལ་ལོ། །གང་
ཞིག་ཐག་པ༷་ལྭ་ནི་སྦྲུལ་ལམ་སྙམ་དུ་འཛིན་ཅིང་འཁྲུལ་པ་ཅན་

व
རབ་ཏུ་བྱེད་པ་ལག་པའི་ཚད།
27
དེས༑ གལ་ཏེ་ཐག༵་པ༷ར་མཐོང་ན་སྦྲུལ་འཛིན་དོན་མེད༵་དོ། །
ཐག་པ་དེའི་ཆ་སྣལ྄་མ༵་སོགས་མཐོང་ཐག་པ་དེ་ལྭ་ཡ༷ང༌།
སྦྲུལ་དུ་འཁྲུལ་པ་བཞིན་ཐག་འཛིན་ཤེས་པ་ཡང་འཁྲུལ་པ་
ཡིིན་ཡང་དེའི་ཆ་དང་ཆ་ཅན་རིམ་པས་བརྟགས་པས་ཐམས་
ཅད་སྦྲུལ་ཇི་ལྟར་ཆ་ལ་བརྟགས་པར་འགྱུར་ལ། དེ་བཞིན་ཤིང་
རྟ་དང་བུམ་པ་སྣམ་བུ་རྫ་མ༵་ཕོར་བུ་སོགས་བརྟགས་པ༷ར་བྱ་
བའི་དངོས་པོ་ཐམས་ཅད་ལྭ། རང་རང་གི་ངོ་བོ ་བོ་གང་ཡིན་
ཞེས་བློས་བརྟགས་པ༵་ནཱ། ཀུན་རྫོབ་ཐ་སྙད་པའི་ཤེས་པའི་
སྤྱོད་ཡུལ་དམིགས་ཤིང་གང་རུང་དུ་ཡོད་པ་ཆོས་གཞན་ལས་
དེ་དང་དེར་བཏགས་ནས་དེར་བཟུང་བ་ཙམ་ལས་རང་གི་ངོ་
བོས་མེད་དོ། །དེ་ལྟར་རྩོམ་གཞི་རྡུལ་ཕྲན་ཚྭ་མེད་བར་དུ་ཕྱེ་
ཞིང་ཆ་མེད་ལ་དཔྱད་ན་ངོ་བོ་ཡོད་པ་ཉིད་དུ་བརྟགས་པར་བྱ་
བ་མིན་པའི་ཕྱིར། དངོས་པོ་རྣམས་ཀྱི་གདགས་གཞི་ཐ་མ་
ཡང་ནི་ཅུང་ཟད་ཀྱང་མེད་པར་མཚུངས་སོ། །དེ་ཕྱིར་མཁས་
པས་ཁམས་གསུམ་པོ་ཐམས་ཅད་འཁྲུལ་བ་ཙམ་དུ་རབ་རིབ་
ལ་སོགས་པ་ལྟར་སྣང་གི་ཡང་དག་པའི་དོན་དུ་ཡོད་པ་མིན་
པར་བརྟགས་པར་བྱའོ། །གལྭ་ཏེ་ཡུལ་མེད་ཀྱང་འཁྲུལ་ཤེས་
ཡོད་དགོས་སོ་སྙམ་ན། དེ་ལྟར་མེད་པ་ལ་འཛིན་པའིི་ཤེས་པ་

28
བཀའ་དང་པོའི་དགོངས་འགྲེལ་སྐོར།
མི་ཕམ་བཀའ་འབུམ།
དེ་འཁྲུལ་བ་ཡིན་ནཱ་ཤེས་པ་དེ་ཡང་མ་དག་པ་ཡིན་པའི་ཕྱིར།
གལ་ཏེ་ཡུལ་ཡོད་ན་ཇི་ལྟར་སྣང་བ༵་མ་འཁྲུལ་ཡང་དེ་ལྟར་
མེད་པ་བཤད་ཟིན་ཏོ། །དོན་ཡོད་པ་མ་ཡིན་པར་དོན་དུ་སྣང༵་
བ༵་ནི། ཇི་ལྟར་དོན་དེ་ཡི་བདག་ཉིད་ཅན་དུ་འགྱུར་བས་
བཟུང་བར་མི་འགྱུར་རོ། །གང་ཞིག་དེ་ལྟར་ཞིབ་མོའི་བློ་ཡིས་
ནི༑ ཀུན་རྫོབ་སྣང་བ་ཐམས་ཅད་བློས་བཏགས་པའི་བརྟགས་
པ་ཁོ་ནར་ཤེས་པའི་བློ་ལྡན་དེ་ནི་འདོད་ཆགས་ལྭ་སོགས།
ཉོན་མོངས་པ་རྣམས་བདེ་བླག་གམ་བདེ་བར་ཇི་ལྟར་ན་ཐག་
པ་མཐོང་བས་སྦྲུལ་གྱིས་འཇིགས་ཤིང་སྐྲག་པ་ཞི་བ་བཞིན་དུ་
སྤོང་ངོ་། །འཇིག་རྟེན་པ༵་ཡི་དོན་ནི་བཏགས་པ་ཙམ་དུ་རྟོགས་
པས༑ འཇིག་རྟེནྭ་ན་ཇི་སྐད་གྲགས་པ་བཞིན་དུ་ཐ་སྙད་
རྣམས་མ་དཔྱད་པར་བསྒྲུབ་པར་བྱ། ཆོས་རྣམས་ལ་དེར་ཞེན་
པའི་དབང་གིས་བྱུང་བའི་ཀུན་ནས་ཉོན་མོངས་པ་རྣམས་སྤོང་
བར་འདོད་པས། དོན་དམ་པའི་མཚན་ཉིད་ཅན་གྱི་དོན་གྱིས་
དངོས་པོ་རྣམས་ཡོད་མེད་བཙལ་བར་བྱའོ། །རབ་ཏུ་བྱེད་པ་
ལག་པའི་ཚད་ཀྱི་ཚིག་ལེའུར་བྱས་པ་སློབ་དཔོན་འཕགས་པ་
ལྷས༵་མཛད་པ༵་རྫོགས྄་སོ།། །། །།

ཉི་ཤུ་པ།
29